Държавен вестник, бр. 81, 2004 г., стр. 139

Б Р О Й  81
Д Ъ Р Ж А В Е Н   В Е С Т Н И К
С Т Р .  139
(4) Когато оттеглянето на договор за доставка е по
взаимно съгласие, страните нямат право на заместващ
график за доставка.
(5) Операторът потвърждава оттеглянето на дого-
вора за доставка в срок до 12 часа преди оттеглянето, за
което писмено уведомява страните по договора.
Раздел II
Договор за доставка на природен газ под условие
Чл. 18. (1) Привилегированите потребители сключ-
ват под условие годишен договор за доставка на приро-
ден газ по регулирани цени с обществения доставчик и/
или обществените снабдители.
(2) Когато привилегирован потребител има регист-
риран график за доставка по договор при свободно до-
говорени цени, той няма право да получава природен
газ от обществения доставчик и/или обществените снаб-
дители за периода на регистрирания график освен по
заместващ график за доставка.
(3) При доставка на природен газ по заместващ гра-
фик съгласно ал. 2 взаимоотношенията между общест-
вения доставчик и/или обществените снабдители и при-
вилегирования потребител се уреждат по договора под
условие.
Чл. 19. Договорите по чл. 18 се изпълняват, когато
привилегированият потребител:
1. има нарушен график на доставка в случаите на
прекъсване работата на пазара по чл. 73 и 74 ЗЕ;
2. при анулиран график за доставка, когато приви-
легированият потребител е изправна страна.
Чл. 20. (1) Добивните предприятия и търговците на
природен газ сключват годишни договори при свобод-
но договорени цени за доставка на природен газ под
условие с обществения доставчик и/или обществените
снабдители, които се изпълняват в случай на:
1. нарушен седмичен график на доставка в случаите
на прекъсване работата на пазара по чл. 73 и 74 ЗЕ;
2. прекратен или коригиран график за доставка,
поради настъпване на непреодолима сила, засягаща
другата страна по графика за доставка.
(2) Уведомленията до обществения доставчик и/или
обществените снабдители по ал. 1 се изпращат от опе-
ратора на мрежата в срок до 24 часа от постъпване на
информацията за съответното събитие.
Раздел III
Заместващ график за доставка
Чл. 21. (1) В случай на оттегляне на график за дос-
тавка, когато изправната страна и купувач по догово-
ра е привилегирован потребител, който има регист-
риран при оператора на преносната мрежа поне един
друг график за същия период, последният може да
изпрати на оператора на мрежата известие за замест-
ващ график за доставка, сключен с обществения дос-
тавчик/снабдител.
(2) В случай на оттеглен график привилегированият
потребител изпраща известието по ал. 1 не по-късно от
24 часа преди оттеглянето, като посочи кодовия номер
на регистрирания график за доставка.
(3) Привилегирован потребител, купуващ природен
газ по заместващ график за доставка, се балансира съг-
ласно правилата за балансиране.
(4) Привилегирован потребител има право да купува
природен газ по заместващи графици за доставка в рам-
ките на регистрирания график, но за период не повече от
един месец за всеки един случай на оттеглен график.
(5) При настъпване на непреодолима сила, засяга-
ща продавача по регистриран график за доставка, купу-
вачът има право на заместващ график за доставка за
недоставеното количество и се балансира по реда на
глава трета.
(6) Привилегированият потребител заплаща на об-
ществения доставчик и/или обществения снабдител
договореното количество природен газ по заместващия
график за доставка по регулирани цени.
Чл. 22. (1) След получаване на известието по чл. 21,
ал. 1 операторът на мрежата регистрира този график до
3 дни преди започване на доставката по заместващия
график, за което уведомява страните по договора за
доставка.
(2) В известието за регистриране на заместващ гра-
фик за доставка се посочват:
1. купувачът по заместващ график за доставка;
2. начален период на сетълмент по заместващ гра-
фик за доставка;
3. количествата за всеки период на сетълмент по
заместващ график за доставка.
Г л а в а  ч е т в ъ р т а
БАЛАНСИРАНЕ НА ПАЗАРА НА ПРИРОДЕН ГАЗ
Раздел I
Общи положения
Чл. 23. Балансиране пазара на природен газ е ком-
пенсирането на разликата между доставените количес-
тва природен газ и количествата по графиците за дос-
тавка по сключените договори по свободно договорени
цени, когато е налице отклонение с повече от 5%.
Чл. 24. (1) Страни по сделките с природен газ за ба-
лансиране са добивните предприятия, търговците на
природен газ и привилегированите потребители.
(2) Преносното предприятие като страна по всички
сделки с природен газ за балансиране на пазара чрез
оператора на газопреносната мрежа сключва сделки с
природен газ за балансиране на пазара с лицата по ал. 1.
(3) Преносното предприятие не формира печалба
от сделките по ал. 2.
(4) Страните по сделките с природен газ предоста-
вят на оператора на газопреносната мрежа графиците
за доставка, съответстващи на необходимите им реал-
ни количества природен газ и представляващи нераз-
делна част от договорите, които сключват.
(5) Сумата от количествата природен газ по графи-
ците за доставка по договорите следва да бъде равна на
прогнозното общо потребление за даден период.
Чл. 25. Операторът на преносната мрежа поддър-
жа регистри за лицата, сключващи сделки с природен
газ за балансиране на пазара.
Раздел II
Заявки и предложения за балансиране
Чл. 26. Заявките за балансиране и предложенията
за балансиране декларират възможността на някое от
лицата по чл. 24, ал. 1 да се отклони от договорения
график за доставка срещу съответна цена, ако това бъде
разпоредено от оператора на преносната мрежа.
Чл. 27. (1) Заявките за балансиране, подавани от
лицата по чл. 24, ал. 1, са за намаляване на доставките.
(2) Активирането на заявки за намаляване на дос-
тавките от оператора на преносната мрежа има за цел
да намали количествата природен газ от съответния
доставчик спрямо първоначално договорените.
Чл. 28. (1) Предложенията за балансиране, пода-
вани от лицата по чл. 24, ал. 1, са за увеличаване на
доставките.
(2) Активирането на предложенията за увеличаване
на доставките от оператора на преносната мрежа има за
цел да увеличи количествата природен газ от съответ-
ния доставчик спрямо първоначално договорените.
Чл. 29. Хранилищата, собственост на преносното
предприятие, не подават предложения за балансиране и
заявки за балансиране на пазара на природен газ, но
участват в приоритетния списък на лицата по чл. 24, ал. 1.
Чл. 30. Операторът на преносната мрежа активира:
1. предложенията за балансиране, когато на пазара
има недостиг на природен газ в резултат от по-високо
фактическо потребление от договореното за доставка;
2. заявките за балансиране, когато на пазара има
излишък на природен газ в резултат от по-ниското
фактическо потребление от договореното за доставка.